Παγκόσμιο πρωτάθλημα Φόρμουλα 1 (2023)

Το Παγκόσμιο Πρωτάθλημα Φόρμουλα 1 για το 2023 είναι ένα προγραμματισμένο πρωτάθλημα αγώνων αυτοκινήτου για αυτοκίνητα της Φόρμουλα 1, το οποίο θα είναι η 74η έκδοση του Πρωταθλήματος. Το πρωτάθλημα πρόκειται να διεξαχθεί σε ένα ρεκόρ είκοσι τριών αγώνων, σε όλο τον κόσμο, και έχει προγραμματιστεί να ξεκινήσει τον Μάρτιο και να τελειώσει τον Νοέμβριο.

Οι ομάδες θα αγωνιστούν για το Πρωτάθλημα οδηγών και κατασκευαστών.

Ομάδες και οδηγοί
Οι ακόλουθοι κατασκευαστές και οδηγοί θα αγωνιστούν στο Παγκόσμιο Πρωτάθλημα του 2023. Όλες οι ομάδες αγωνίζονται με ελαστικά που παρέχονται από την Pirelli.
+ΟμάδαΚατασκευαστήςΣασιΚινητήραςΟδηγοίNo.Όνομα Οδηγού Alfa Romeo F1 Team OrlenAlfa Romeo-FerrariC43Ferrari 24  Γκουάνγιου Τζόου 77  Βαλτέρι Μπότας Scuderia AlphaTauriAlphaTauri-Honda RBPTAT04 21  Νικ Ντε Φρις 22  Γιούκι Τσουνόντα  BWT Alpine F1 Team Alpine-RenaultA523  10  Πιερ Γκασλί 31  Εστεμπάν Οκόν Aston Martin Aramco Cognizant F1 TeamAston Martin-Mercedes AMR23 Mercedes 14  Φερνάντο Αλόνσο 18  Λανς Στρολ Scuderia Ferrari FerrariSF-23 Ferrari 16  Σαρλ Λεκλέρ 55  Κάρλος Σάινθ Jr. MoneyGram Haas F1 TeamHaas-FerrariVF-23Ferrari 20  Κέβιν Μάγκνουσεν 27  Νίκο Χούλκενμπεργκ McLaren F1 Team McLaren-MercedesMCL60Mercedes 4  Λάντο Νόρις 81  Όσκαρ Πιάστρι Mercedes Mercedes 44  Λιούις Χάμιλτον 63  Τζορτζ Ράσελ Oracle Red Bull Racing-Honda RBPTRB191 Μαξ Φερστάπεν 11  Σέρχιο Πέρες Williams RacingWilliams-MercedesFW45Mercedes 2  Λόγκαν Σάρτζεντ 23  Αλεξάντερ ΆλμπονΠηγή:

 Αλλαγές Ομάδων 
Η Honda επιστρέφει ως επώνυμος προμηθευτής κινητήρων στη Red Bull Racing και την AlphaTauri, με τους κινητήρες και των δύο ομάδων να φέρουν το σήμα Honda RBPT. Ενώ η Red Bull Powertrains είχε σχεδιάσει να αναλάβει τη συναρμολόγηση και τη συντήρηση των κινητήρων από αυτό το πρωτάθλημα και μετά, αργότερα συμφωνήθηκε ότι η Honda θα συνέχιζε την τεχνική υποστήριξη στις ομάδες της Red Bull Racing και AlphaTauri μέχρι το τέλος του 2025.

 Αλλαγές Οδηγών 

Ο Σεμπάστιαν Φέτελ αποσύρθηκε στο τέλος του πρωταθλήματος του 2022, τερματίζοντας την καριέρα του στη Φόρμουλα 1 μετά από 15 σεζόν. Τη θέση του στην Aston Martin την πήρε ο Φερνάντο Αλόνσο, ο οποίος έφυγε από την Alpine μετά από δύο σεζόν. Ο αντικαταστάτης του ανακοινώθηκε ως ο πρωταθλητής της Φόρμουλα 2 το 2021 και ο εφεδρικός οδηγός τους Όσκαρ Πιάστρι, ο οποίος θα έπρεπε να κάνει το ντεμπούτο του στη Φόρμουλα 1. Λίγο μετά από αυτή την ανακοίνωση όμως, ο Πιάστρι δήλωσε ότι δεν είχε υπογράψει συμβόλαιο για το 2023 και ότι δεν θα οδηγούσε για την Alpine. Το Συμβούλιο Αναγνώρισης Συμβάσεων της FIA έκρινε ότι δεν είχε συμβατικές υποχρεώσεις να αγωνιστεί στην Alpine. Ο Πιερ Γκασλί, ο οποίος είχε συμβόλαιο για να οδηγήσει στην Άλφα Τάουρι φέτος, μετακόμισε στην Alpine, αντικαθιστώντας τον Αλόνσο. Την θέση του Γκασλί την πήρε ο πρωταθλητής της Φόρμουλα Ε για το 2020-21 και πρωταθλητής της Φόρμουλα 2 το 2019 Νικ Ντε Φρίς.

Ο Ντάνιελ Ρικιάρντο άφησε τη Μακλάρεν μετά από δύο σεζόν. Αν και είχε συμβόλαιο να οδηγήσει για την ομάδα το 2023, λύθηκε κατά τη διάρκεια του περσινού πρωταθλήματος με κοινή συμφωνία. Τη θέση του την καλύψει ο Πιάστρι, ο οποίος θα κάνει το ντεμπούτο του στη Φόρμουλα 1. Ο Νίκολας Λατίφι έφυγε από την Williams μετά από τρεις σεζόν με την ομάδα. Η θέση του καλύφθηκε από τον Λόγκαν Σάρτζεντ αφού εξασφάλισε αρκετούς πόντους superlicence, στο Πρωτάθλημα της Φόρμουλα 2. Όταν ο Σάρτζεντ κάνει το ντεμπούτο του στη Φόρμουλα 1, θα γίνει ο πρώτος Αμερικανός οδηγός μετά τον Αλεξάντερ Ρόσι το 2015 που παίρνει μέρος σε Γκραν Πρι. Ο Μικ Σουμάχερ έφυγε από τη Χάας μετά από δύο σεζόν. Τον αντικατέστησε ο Νίκο Χούλκενμπεργκ, ο οποίος αγωνίστηκε για τελευταία φορά στη Φ1 το 2019 με την ομάδα της Renault.

 Πρόγραμμα 
Το Πρόγραμμα του 2023 πρόκειται να περιλαμβάνει 23 Γκραν Πρι.
Γύρος Γκραν Πρι Πίστα Ημερομηνία1 Γκραν Πρι Μπαχρέιν  Διεθνής πίστα του Μπαχρέιν, Σακίρ 5 Μαρτίου2 Γκραν Πρι Σαουδικής Αραβίας  Πίστα της Τζέντα, Τζέντα 19 Μαρτίου3 Γκραν Πρι Αυστραλίας  Πίστα Άλμπερτ Παρκ, Μελβούρνη 2 Απριλίου4 Γκραν Πρι Αζερμπαϊτζάν  Πίστα της πόλης του Μπακού, Μπακού 30 Απριλίου5 Γκραν Πρι του Μαϊάμι  7 Μάϊου6   Πίστα της Ίμολα, Ίμολα 21 Μάϊου7 Γκραν Πρι του Μονακό  Πίστα του Μονακό, Μόντε Κάρλο 28 Μάϊου8 Γκραν Πρι Ισπανίας  Πίστα της Βαρκελώνης-Καταλονίας, Βαρκελώνη 4 Ιουνίου9 Γκραν Πρι Καναδά  Πίστα Ζιλ Βιλνέβ, Μόντρεαλ 18 Ιουνίου10 Γκραν Πρι Αυστρίας  Ρεντ Μπουλ Ρινγκ, Σπίλμπεργκ 2 Ιουλίου11   Πίστα του Σίλβερστοουν, Σίλβερστοουν 9 Ιουλίου12 Γκραν Πρι Ουγγαρίας  Ουγκαρόριγνκ, Βουδαπέστη 23 Ιουλίου13 Γκραν Πρι Βελγίου  Πίστα Σπα-Φρανκορσαμπ, Σταβλότ 30 Ιουλίου14 Γκραν Πρι Ολλανδίας  Πίστα του Ζάντβορτ, Ζάντβορτ 27 Αυγούστου15 Γκραν Πρι Ιταλίας  Διεθνές Αουτοντρομο της Μόντσα, Μόντσα 3 Σεπτεμβρίου16 Γκραν Πρι Σιγκαπούρης  Πίστα της Μαρίνα Μπέι, Σιγκαπούρη 17 Γκραν Πρι Ιαπωνίας  Πίστα της Σουζούκα, Σουζούκα 24 Σεπτεμβρίου18 Γκραν Πρι Κατάρ  Διεθνής πίστα του Λουσαΐλ, Λουσαΐλ 8 Οκτωβρίου19   Πίστα της Αμερικής, Όστιν 22 Οκτωβρίου20   Αουτοντρόμο Ερμάνος Ροντρίγκεζ, Πόλη του Μεξικό 29 Οκτωβρίου21 Γκραν Πρι του Σάο Πάολο  Αουτοντρόμο Χοσέ Κάρλος Πάσε, Σάο Πάολο 5 Νοεμβρίου22 Γκραν Πρι του Λας Βέγκας  Πίστα του Λας Βέγκας, Λας Βέγκας 23 Γκραν Πρι Αμπού Ντάμπι  Πίστα της Γιας Μαρίνα, Αμπού Ντάμπι 26 Νοεμβρίου600pxΟι χώρες που πρόκειται να διεξάγουν Γκραν Πρι το 2023 είναι με πράσινο χρώμα, με την τοποθεσία της πίστας να είναι με μαύρη τελεία. Πρώην διοργανώτριες χώρες είναι με σκούρο γκρι, και πρώην πίστες είναι με άσπρη τελεία.Πηγή:

 Επέκταση ημερολογίου και αλλαγές 
 Το Γκραν Πρι του Κατάρ έxει προγραμματιστεί να επιστρέψεi στο ημερολόγιο, αφού είχε διεξαχθεί για τελευταία φορά το 2021. Το Γκραν Πρι του Κατάρ, μαζί με αυτό της Σαουδικής Αραβίας, σχεδιάζεται να μεταφερθεί σε μια νέα, ειδικά σχεδιασμένη πίστα, προτού παραμείνουν στις ίδιες.
Το Γκραν Πρι του Λας Βέγκας πρόκειται να κάνει το ντεμπούτο του, με τον αγώνα να προγραμματίζεται να διεξαχθεί τον Νοέμβριο σε μια νέα πίστα στο Las Vegas Strip. Θα είναι το τρίτο Γκραν Πρι στο πρόγραμμα που θα διεξαχθεί στις ΗΠΑ.
Το Ρωσικό Γκραν Πρι είχε συμβόλαιο για το 2023. Αρχικά προοριζόταν να αλλάξει από την πίστα του Σότσι στο Ιγκόρα Ντραίβ, που βρίσκεται στα περίχωρα της Αγίας Πετρούπολης. H Το αυτό συμβόλαιο "έσπασε" ως αποτέλεσμα της Ρωσικής εισβολής την Ουκρανία.
 Το Γαλλικό Γκραν Πρι δεν θα συμπεριληφθεί στο ημερολόγιο του 2023, αν και οι διοργανωτές του αγώνα δήλωσαν ότι θα στόχευαν σε μια συμφωνία εκ περιτροπής του αγώνα μοιράζοντας τη θέση του με άλλα Γκραν Πρι.
 Το Κινεζικό Γκραν Πρι αρχικά επρόκειτο να ήταν μέρος του ημερολογίου αφού διεξήχθη για τελευταία φορά το 2019, αλλά ακυρώθηκε για τέταρτη συνεχή χρονιά λόγω των συνεχιζόμενων δυσκολιών που παρουσιάζει η πανδημία του COVID-19 στη χώρα.

 Αλλαγές κανονισμών 
 Τεχνικοί κανονισμοί 
Μετά από μεγάλα ποσοστά αναπηδήσεών (porpoising) κατά τη διάρκεια της περσινής σεζόν, η FIA πρότεινε την εισαγωγή αλλαγών στους κανονισμούς για τον περιορισμό αυτού του φαινομένου. Οι άκρες του δαπέδου θα ανυψωθούν κατά 15 χιλιοστά (0,59 ίντσες) και ο λαιμός του διαχύτη θα ανυψωθεί επίσης, κατά ένα ποσό που δεν έχει καθοριστεί ακόμη. Οι δοκιμές πλευρικής παραμόρφωσης του δαπέδου αναμένεται επίσης να είναι πιο αυστηρές.

Μετά τη συντριβή του Τζόου Γκουάνγιου στο Βρετανικό Γκραν Πρι, θα απαιτείται πλέον μια στρογγυλεμένη κορυφή στο Roll Hoop, το οποίο θα μειώσει την πιθανότητα να καταστραφεί κατά τη διάρκεια ενός ατυχήματος. Επίσης θα εξασφαλιστεί ένα ελάχιστο ύψος επαφής κατά την διάρκεια των πιστοποιήσεων των αμαξιών. θα υπάρξει μια νέα δοκιμή φυσικής πιστοποίησης όπου θα ασκείται ένα φορτίο στο Roll Hoop προς την εμπρός κατεύθυνση.

Η FIA άλλαξε τη διατύπωση των αεροδυναμικών κανονισμών, αφού η Mercedes δημιούργησε ένα μπροστινό φτερό που εκμεταλλεύτηκε ένα πιθανό παραθυράκι στους κανονισμούς. Η Mercedes παρουσίασε διαχωριστικά στα μπροστινά φτερά της στο Γκραν Πρι των Ηνωμένων Πολιτειών, αν και δεν σκόπευε να τα τρέξει στην εκδήλωση. Οι αντίπαλες ομάδες υποστήριξαν ότι η νέα μπροστινή πτέρυγα ήταν παράνομη. Η Mercedes υποστήριξε ότι οι κανονισμοί επέτρεπαν διαχωριστές σχισμές, καθώς βρίσκονταν "κυρίως" εκεί για "μηχανικούς, δομικούς ή μετρητικούς λόγους" και επομένως θα επιτρεπόταν οποιοδήποτε δευτερεύον αεροδυναμικό όφελος. Η FIA έκρινε ότι οι αγκύλες ήταν παράνομες στο επόμενο Γκραν Πρι της Πόλης του Μεξικού και άλλαξε τη διατύπωση των κανονισμών για να αποφευχθεί ένα τέτοιο παρόμοιο επιχείρημα στο μέλλον.

Το μέγεθος των καθρεφτών θα αυξηθεί για καλύτερη ορατότητα προς τα πίσω.

 Αθλητικοί Κανονισμοί 
Με την πρόθεση να καταστήσει τη χρήση των ελαστικών πιο βιώσιμη στο μέλλον, η Φόρμουλα 1 θα δοκιμάσει τη μείωση των σετ ελαστικών από 13 σε 11 σε δύο αγώνες το 2023. Σε αυτούς τους αγώνες η χρήση ελαστικών στις κατατακτήριες θα επιβληθεί ως σκληρή στο Q1, μεσαία στο Q2 και μαλακή στο Q3, με την προϋπόθεση ότι οι συνθήκες είναι στεγνές. Οι ομάδες είναι συνήθως ελεύθερες να επιλέξουν ποια σύνθεση ελαστικών θα τρέξουν κατά τη διάρκεια των κατατακτηρίων.

Η Pirelli ανακοίνωσε μια αλλαγή στις διαθέσιμα ελαστικά για το 2023, με καινούργιο επίπεδο στη σκάλα της σκληρότητας μεταξύ των παλαιών C1 και C2. Αυτή η αλλαγή υποτίθεται ότι παρέχει στις ομάδες πιο ευέλικτες επιλογές στρατηγικής μετά από κριτική προς την C1 για μεγάλη πτώση στην πρόσφυση σε σύγκριση με τα άλλα ελαστικά.

Το ανώτατο όριο του προϋπολογισμού των ομάδων μειώνεται στα 135 εκατομμύρια δολάρια. Αρχικά είχε οριστεί στα 140 εκατομμύρια το 2022 πριν αυξηθεί σε 142,4 εκατομμύρια δολάρια για να ληφθεί υπόψη ο πληθωρισμός.

Θα υπάρξουν μόνο τρεις ημέρες χειμερινών δοκιμών πριν από τη έναρξη, μια μείωση από το 2022, όταν υπήρχαν έξι ημέρες.

 Αγώνες σπριντ 
Η αγώνες σπριντ θα διπλασιαστούν σε σχέση με τις προηγούμενες σεζόν, πηγαίνοντας από 3 στους 6. Θα διεξαχθούν στα Γκραν Πρι του Αζερμπαϊτζάν, της Αυστρίας, του Βελγίου, του Κατάρ, των Ηνωμένων Πολιτειών και του Σάο Πάολο.

 Χαλάρωση των πρωτοκόλλων του COVID-19 

Η FIA πρόκειται να λάβει περαιτέρω μέτρα για να χαλαρώσει τα πρωτόκολλα ασφαλείας του COVID-19 που εισήχθησαν για πρώτη φορά το 2020. Αυτή η χαλάρωση των περιορισμών περιλαμβάνει την άρση της ανάγκης για απόδειξη εμβολιασμού για όσους εργάζονται στα πάντοκ. Η FIA είχε προηγουμένως εγκαταλείψει τις απαιτήσεις για υποχρεωτική μάσκα και υποχρεωτικό τεστ για τον COVID-19 το 2022.

 Υποσημειώσεις 

 Παραπομπές 

 Εξωτερικοί Σύνδεσμοι


2023